Jakobo a re: E tlo ba ba go dirang? A nke re hwetše mong wa ka a ntebeletše ka botho. 16Ke moka Esau a swara ka tsela ya gagwe ka tšatši lona leo, a boela Seire. 17Jakobo yena a tsoga a ya Sukothe, a ikagela ntlo; diruiwa tša gagwe o di diretše maobo; ke ka baka leo felo fao ba go reetšego ba re ke Sukothe (Maobong). 1 Le ngwalelwa ke Paulo, mohlanka+ wa Jesu Kriste le yo a biditšwego+ gore e be moapostola,+ a hlaolelwa ditaba tše dibotse tša Modimo.+ 2 Ditaba tšeo tše dibotse Modimo o di holofeditše e sa le pele ka baporofeta+ ba gagwe ka Mangwalong a makgethwa. 3 Ke tša mabapi le Morwa wa gagwe yo a ilego a belegwa e le motho+ go tšwa peung ya Dafida.+ 4 Eupša yoo ka matla+ a ilego a bolelwa e le Morwa wa Modimo+ go ya ka moya+ wa bokgethwa ka go tsoga bahung+—ee, Jesu Kriste Morena wa rena, 5 yoo ka yena re* amogetšego botho bjo bogolo bja Modimo+ le boapostola+ gore ditšhaba+ ka moka di bontšhe tumelo di be di mo kwe e le gore go godišwe leina la gagwe, 6 gare ga ditšhaba tšeo le lena le lego bao ba biditšwego gore le be ba Jesu Kriste. 7 Ke ngwalela bohle bao ba lego Roma e le baratiwa ba Modimo bao ba biditšwego+ gore e be bakgethwa,+ ke re: Eka le ka ba le botho bjo bogolo bja Modimo le khutšo+ tše di tšwago go Modimo Tatago rena le Morena Jesu Kriste.+ 8 Sa pele, ke leboga+ Modimo wa ka ka Jesu Kriste mabapi le lena ka moka, ka gobane tumelo ya lena e bolelwa+ lefaseng ka moka. 9 Gobane Modimo yoo ke mo direlago tirelo e kgethwa ka moya wa ka mabapi le ditaba tše dibotse ka Morwa wa gagwe, ke hlatse+ ya ka ya kamoo ka ntle le go kgaotša ke le gopolago ka mehla dithapelong+ tša ka, 10 ke kgopela gore ge e ba ruri go kgonega ke feleletše ke atlegile go tla go lena, ge e ba e le thato+ ya Modimo. 11 Gobane ke hlologetše go le bona,+ gore ke fetišetše mpho e itšego ya moya+ go lena e le gore le tiišwe; 12 goba, go e na le moo, e le gore mo gare ga rena re kgothatšane+ ka tumelo ya rena,+ ya lena gotee le ya ka. 13 Eupša bana bešo,+ ga ke nyake ge le sa tsebe gore ka makga a mantši ke ile ka rera go tla go lena+ eupša ka thibelwa go ba go fihla le bjale, e le gore boboledi bja ka moo bo tšweletše dienywa+ le gare ga lena go etša ditšhabeng tše dingwe ka moka. 14 Ke na le molato go Bagerika gotee le go bao e sego Bagerika, go ba bohlale+ gotee le go ba go hloka tlhaologanyo. 15 Ka go re’alo ke fišegela go bolela ditaba tše dibotse+ le go lena moo Roma.+ 16 Gobane ga ke hlabišwe dihlong+ ke ditaba tše dibotse; ge e le gabotse, ditaba tše tše dibotse ke tsela e matla ya Modimo+ ya go phološa yo mongwe le yo mongwe yo a nago le tumelo,+ go Mojuda pele,+ ke moka gwa latela Mogerika;+ 17 gobane go tšona toko ya Modimo+ e utollwa ka tumelo+ le bakeng sa tumelo, go etša ge go ngwadilwe gwa thwe: “Eupša moloki—o tla phela ka tumelo.”+ 18 Gobane kgalefo ya Modimo+ e tšhollwa* go tšwa legodimong gore e lwe le go se boife Modimo ka moka le go se loke+ ga batho bao ba gatelelago therešo+ ka tsela e sa lokago,+ 19 gobane seo se ka tsebjago ka Modimo se bonagala gabotse gare ga bona,+ gobane Modimo o dirile gore se bonagale go bona.+ 20 Gobane dika tša gagwe tše di sa bonagalego+ di bonwa gabotse go tloga tlholong ya lefase+ go ya pele, gobane di hlathwa ka dilo tšeo di dirilwego,+ ke gore matla a gagwe a neng le neng+ le Bomodimo+ bja gagwe, moo ba hlokago boitshwarelelo;+ 21 gobane le ge ba tsebile Modimo, ga se ba mo tagafatša e le Modimo goba go mo leboga,+ eupša menagano ya bona e bile ya bošilo+ gomme dipelo tša bona tše di se nago tlhaologanyo tša swifala.+ 22 Gaešita le ge ba ile ba gatelela gore ba bohlale, e bile mašilo+ 23 gomme ba fetoša letago+ la Modimo yo a sa senyegego gore e be selo sa go swana le seswantšho+ sa motho yo a senyegago, sa dinonyana, sa dibopiwa tša maoto a mane le digagabi.+ 24 Ka gona Modimo ka go dumelelana le dikganyogo tša dipelo tša bona, o ba gafetše go se hlwekeng,+ e le gore mebele ya bona+ e hlomphollege gare ga bona.+ 25 Batho ba bjalo ke bona bao ba ilego ba ananya therešo+ ya Modimo ka maaka+ gomme ba rapela dibopiwa le go di direla tirelo e kgethwa go e na le go dira seo go Yo a di bopilego, e lego yena yo a tumišwago go ya go ile. Amene. 26 Ke ka baka leo Modimo a ba gafetšego dikganyogong tše di hlabišago dihlong+ tša go robala ga monna le mosadi, gobane le ba batshadi ba bona ba fetošitše tsela ya bona ya tlhago gore e be e fapanego le tlhago;+ 27 ka mo go swanago gaešita le ba batona ba tlogetše tsela ya tlhago ya go robala le yo motshadi+ gomme ba fišwa o šoro kganyogong ya bona e feteletšego ya go fišegelana, ba batona ba fišegela ba batona,+ ba dira se se lešago dihlong+ gomme go bona ba hwetša kotlo e feletšego,+ yeo e bego e swanela molato wa bona.+ 28 Go etša ge ba se ba amogela go ela Modimo hloko ka tsebo e nepagetšego,+ Modimo o ba gafetše boemong bja monagano bja go se amogelege,+ gore ba dire dilo tše di sa swanelago.+ 29 Ba be ba tletše go se loke+ ka moka, bokgopo,+ megabaru,+ bobe,+ ba tletše mona,+ polao,+ tshele,+ bofora,+ lehloyo,+ e le basebi,+ 30 ba go senya ba bangwe maina,+ bao ba hloilego Modimo, ba mereba,+ ba ikgogomošago,+ ba iponago,+ bahlami ba dilo tše di gobatšago,+ ba go se kwe batswadi,+ 31 ba se nago kwešišo,+ ba go se botegele ditumelelano,+ ba se nago lerato la tlhago+ le ba hlokago kgaugelo.+ 32 Gaešita le ge ba tseba gabotsebotse taelo e lokilego ya Modimo+ ya gore bao ba tlwaetšego go dira dilo tše bjalo ba swanelwa ke lehu,+ ga ba tšwele pele feela ba di dira, eupša ba bile ba amogela+ bao ba tlwaetšego go di dira.